Notum sit omnibus tam præsentibus, quam futuris, quod Betta uxor Hermuini Militis, cum filiis suis tradidit unum mansum pro redemptione animæ præscripti mariti sancto Petro Besuensi in villa, cui vocabulum est Buxiacus ad integrum, sicut tenuit Lambertus Major, cum omnibus quæ ad ipsum mansum pertinent, tam in terris, quam in sylvis, et in pratis, vel in pascuis, sive in aquis. Et ut hæc donatio in perpetuum firma sit et stabilis, his subscriptis testibus firmavit. Hii sunt: Wido, Aldo, Gonterius, Otbertus.